
A V I Z

asupra proiectului de Lege privind prevenirea 

şi combaterea marginalizării sociale.

În conformitate cu prevederile art.89 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege privind prevenirea şi combaterea marginalizării sociale, trimis cu adresa nr.409 din  27 august  2001, înregistrată sub nr.901/XVIII/11 din  27 august  2001.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din 11  septembrie 2001.



Membrii comisiei au examinat  proiectul de lege, expunerea de motive  şi  avizul favorabil al Consiliului Legislativ nr.479/28.05.2001. 

· 

În urma dezbaterilor, s-a hotărât, cu majoritate de voturi, avizarea favorabilă a proiectului de lege  cu următorul amendament admis de comisie:

· la alin.(1) al art.13 să fie eliminată prevederea de la lit.c) referitoare la “o taxă stabilită anual, prin lege, pentru persoanele fizice deţinătoare de locuinţe neînchiriate, altele decât cele de domiciliu, aflate pe raza judeţului”.

Motivare: prevederile din acest text contravin dispoziţiilor art.41 din Constituţia României. Menţinerea acestei prevederi reprezintă o atingere adusă dreptului de dispoziţie, care este o componentă esenţială a dreptului de proprietate.


În raport de obiectul şi conţinutul său, proiectul de lege face parte din categoria legilor organice.

